stanford-oval/wikipedia huggingface dataset:
דיסקוגרפיה של נתי לוי
אלבומים > אדמה חרוכה

שירי האלבום עובדו על ידי מספר רב של מוזיקאים, בהם: יגאל חרד, אריה ברקוביץ', יאיר שדה, ננסי ברנדס, ורוני וייס.
הוקלט באולפני "קיסר", "קולינור", "ויליג", ו"בן-צור"
בין נגני האלבום:
ננסי ברנדס, רוני וייס, יאיר שדה, בצלאל גלעדי - קלידים וסינטיסייזר
חברי להקת "ברוש"
אריה ברקוביץ' - קלידים, וגיטרה בס
יהודה קיסר - גיטרה סולו
חיים רומנו - בוזוקי
רוני בוני - כלי הקשה
טכנאי הקלטה ומיקס: איציק תקומי, ישי בן-צור, גרי ולודבסקי, יהודה (יוג'י) גבאי
אלבומים > רוח סתיו

העיבודים של השירים נחלקו בין המוזיקאים נחום עושרי ואריה ברקוביץ. האלבום כלל חידושים לשיריו הקודמים "סוכר", "נטלי", ו"פרא אדם". הסגנונות באלבום נעים בין חפלה מזרחית, שירים עם אלמנטים טורקיים וספרדיים, ואפילו בלדות רוק.
לגרסת הדיסק של האלבום שיצאה בשנת 1993 נוספו 3 מחרוזות להיטים מאלבומיו הקודמים.
הוקלט באולפני "בן-צור".
משתתפים בהקלטות:
נחום עושרי - גיטרות, בס, קלידים, ותיכנות תופים
אריה ברקוביץ' - בס, קלידים, ותיכנות תופים
מיקי צברי - קלידים
אבי סינגולדה - גיטרות
אורי מנשה - גיטרות
'אריס' נחום - בוזוקי
מוסטפא הפאוקור - בגלמה
כינור - פליקס - מזרחי
טכנאיי הקלטה ומיקס - איציק תקומי, ומוני ארנון
אלבומים > השמיים הם הגבול

האלבום יצא בנובמבר 1993 בהפקה והפצה של חברת התקליטים של "האחים ראובני". בלטו באלבום: "שיר אהבה לרודוס", ו"שיכור על המרפסת" באווירה יוונית, והבלדות: "הדלתות", "את", "הקבצן" ו"דוד ויהונתן".
שיר הנושא עובד על ידי אושר כהן, כאשר עיבודי שאר השירים נחלקו בין נחום עושרי לבין אריה ברקוביץ'.
האלבום זכה להצלחה נאה הן בהשמעות רדיופוניות והן במכירות.[דרוש מקור]
הוקלט באולפני "בן-צור".
השתתפו בין היתר בהקלטות האלבום:
נחום עושרי - גיטרות, בס, קלידים/סינטיסייזר, ותיכנות תופים
אריה ברקוביץ' - בס, קלידים/סינטיסייזר, ותיכנות תופים
אושר כהן - קלידים/סינטיסייזר, ותיכנות תופים
אבי סינגולדה - גיטרות
'אריס' נחום - בוזוקי
מוסטפא הפאוקור - בגלמה
פליקס מזרחי - כינור
עזרא ברהום - עוד
יורם לב - כלי הקשה
טכנאיי הקלטה ומיקס - איציק תקומי, ויורם לב
אלבומים > מזמין אותך לרקוד

מזמין אותך לרקוד הוא אלבום אוסף. אלבום זה הכיל אוסף של להיטים של לוי מאלבומיו הקודמים. האוסף כולל את כל שירי האלבום "אש", 2 שירים מהאלבום "אדמה חרוכה", את "עמק הפרחים" מתוך האלבום "רוח סתיו", השיר "בודד ברוח" שנכתב על ידי יורם הראל חיימוב והולחן על ידי אורי חיימוב, שהוקלט במקור לאלבום "השמים הם הגבול" וכן את נעימת השיר "הדלתות".
אלבומים > האור קרוב

האלבום ראה אור בספטמבר 1996, הופק והופץ בחברת "הליקון" - אחת מ-3 חברות התקליטים הגדולות והממוסדות באותה תקופה.
באלבום הזה נחשף כישרונו של לוי ככותב וכמלחין, כאשר הוא יוצר את מרבית שירי האלבום. כל שירי האלבום עובדו על ידי המוזיקאי צור בן זאב.
האלבום כלל את השירים הקצביים: האור קרוב", "סטאלה" ו"באתי עם הליל", הבלדות: "עוד יום", "עכשיו את אינך", ו"מנגינה נגמרת" וכן שירי המסורת: "לילה בתימן", "שבת היום" ו"אנא סלח" שסימלו את התקרבותו של הזמר אל חיק הדת.
משתתפים:
צור בן-זאב: עיבודים והפקה מוזיקלית
צור בן זאב: גיטרה בס, קונטרבס, קלידים, גיטרות, וכלי הקשה
רוני צדיק: תופים, כלי הקשה, ואפקטים
יאיר מיכאל: גיטרות
תום רג'יס: קלידים ופסנתר
איוון קולב: סקסופון, קלרינט, וחלילים
אמיר שהאסר, אלברט אליאס: חליל נאי
נסים דאקוור: עוד, וכינור
חיים רומנו: בוזוקי
אודי הניס: קלידים, גיטרה אקוסטית, ומפוחית (בשיר "אל תרחמי")
כלי קשת: נגנים מתוך התזמורת הסימפונית הישראלית ראשון לציון
קולות: נתי לוי, צור בן-זאב, יאיר מיכאל, אודי הניס, ורדינה כהן, סניה בועז, סעדיה לוי, מקהלת ילדים עם הסולן שיר לוי
טכנאי הקלטה ומיקס: סווטה שטרבץ
עוזרי טכנאי: שמעון ליבין, חיים בן-אברם
הוקלט ובושל באולפני "גל-קול" בבני ברק
עריכה דיגיטלית: טלי כץ
ייעוץ אומנותי: איתן נחמיאס-גלס
מפיקה: תמי סטמרי
מפיקה בפועל: אורלי אביטל
צילומי אלבום: רן גולני
עיצוב עטיפה: יעל שילר
אלבומים > למענך

האלבום יצא במרץ 1999 - גם כן בהפקה והפצה של חברת התקליטים" הליקון", אך הפעם הוחזר לעמדת המפיק המוזיקלי "מעבד הבית" - אריה ברקוביץ'. גם באלבום הזה לוי כתב והלחין את הרוב השירים. אלבום זה נחל הצלחה במכירות.
משתתפים באלבום:
עיבודים והפקה מוזיקלית: נתי לוי, אריה ברקוביץ'
קלידים וגיטרה בס: אריה ברקוביץ'
גיטרות סולו: יהודה קיסר, יוסי מדמוני
גיטרות (חשמלית ואקוסטית): אבי סינגולדה
תופים: אשר פדי
דרבוקות: רוני דדון
בוזוקי: אריס נחום
כינור: פליקס מזרחי
אקורדיון: בוריס אילאייב
הוקלט ובושל באולפני "בן-צור"
טכנאי הקלטה ומיקס: איציק תקומי
הקלטת שירה באולפני "סיגמא"
טכנאי הקלטה: ג'רי גני
לשיר "סורו מני":
עיבוד והפקה מוזיקלית: רוני פיטרסון
גיטרות: רוני פיטרסון
גיטרה בס: מיכאל פרוסט
המונד: אייל קליין
תופים: ערן פורת
כלי הקשה: אילן קצ'קה
טכנאי הקלטה: יניב מור-המויי
טכנאי מיקס: ניר לוי, רוני פיטרסון
עוזרי טכנאי: יואב עצמון, גלעד כהן, שרון בורגאוקר
הוקלט באולפני "המון" בשנת 1997
לשיר "פתאום מצאתי בך":
עיבוד: רובי בן שמעון
קלידים: רובי בן-שמעון
גיטרות: יהודה קיסר
גיטרות נוספות: אבי סינגולדה
גיטרה בס: ג'קי אסולין
דרבוקה: רוני דדון
כנרים: ליאורה ואיצ'ה מהפילהרמונית
טכנאי הקלטה ומיקס: יהודה תמיר
אלבומים > חובק 13 שנות זמר

האלבום ציין 13 שנה לקריירה של לוי, והכיל מחרוזות שירים מאלבומיו הקודמים שלו. וכן חידושים שלו לשירים של אחרים. האלבום כלל גם שיר מקורי אחד - "העיניים של המדינה" שכתב והלחין נתי בעצמו ועסק בהתנגדות לנסיגה מרמת הגולן. בין השירים שחידש: "בואי נערה" של ג'קי מקייטן, "מטדור", "סמדר" של חיים משה ו"ילדתי" של זוהר ארגוב ו"כשאת עצובה" של עמיר בניון.
כל שירי האלבום עובדו על ידי משה דנינו, מלבד השיר "העיניים של המדינה" שעובד על ידי קובי אחרק.
הוקלט באולפני "מולטי סאונד" כפר סירקין, מלבד "העיניים של המדינה" שהוקלט באולפן של קובי אחרק
משתתפים בהקלטות:
משה דנינו - קלידים
אריק כהן - גיטרות
בס - אריה וולניץ
תופים - רן ורד
גולן קולש - כלי הקשה
קלידים - קובי אחרק
טכנאי הקלטה ומיקס - ניסים מולגן
אלבומים > חסד נעוריי

באלבום הזה בחר לוי בשני מעבדים: דני טלבי ורמי רבה – כוחות חדשים ועולים בתחום העיבוד וההפקה המוזיקלית. השיר "אהוב ליבי" נכתב לזכרו של האח יגאל. באלבום נכללו גם הדואטים: "ילדה רעה", ו"אוהב אבל מציאותי" בהם שיתף לוי פעולה עם הזמר פיני חדד.
האלבום הופק והופץ על ידי חברת התקליטים של אבי גואטה.
משתתפים באלבום:
ניהול אומנותי: נתי לוי
קלידים: דני טלבי, רמי רבה
תופים: אשר פדי
גיטרה בס: אריה ברקוביץ'
גיטרות: אריק כהן
קאנון: רמי רבה
דרבוקה: חזי יעקב
הוקלט ובושל באולפני "אמיתי צברי"
טכנאי מיקס: ישראל ולדמן
עריכה דיגיטלית: אולפני מאסטר דיסק - חיים גוזלי
צילום: רונן אקרמן
עיצוב עטיפה: "סטודיו בן עמי"
עיבוד לשיר "ילדה רעה": אלי קשת - שיר הנושא מתוך אלבומו של פיני חדד
הוקלט באולפני "חי"
עיבוד לשיר "אוהב אבל מציאותי": תמיר צור - מתוך האלבום "שניים סוכר"
קלידים: תמיר צור
תופים: אשר פדי
גיטרה בס: אבי יפרח
גיטרות: אבי סינגולדה
הוקלט באולפני "מיתר"
האלבום באתר MOOMA
אלבומים > אהבה של פעם בחיים

רוב האלבום הכיל רובו כולו דואטים ושיתופי פעולה של לוי עם זמרים אחרים מהז'אנר הים תיכוני והמזרחי. באלבום זה היו רק שני שירי סולו של לוי "אהבה של פעם בחיים" שיר הנושא ו"הגורל שהפריד בינינו". את שאר השירים הוא ביצע עם זמרים כמו ישי לוי, פיני חדד, לידור יוספי, חיים ישראל, ציון גולן ועוד.
באלבום זה היו רק שני שירי סולו של לוי: שיר הנושא - "אהבה של פעם בחיים" ו"הגורל שהפריד בינינו". את שאר השירים הוא ביצע עם זמרים מהז'אנר הים תיכוני והמזרחי, כמו ישי לוי, פיני חדד, לידור יוספי, חיים ישראל, ציון גולן.
משתתפים:
קלידים ופסנתר: אלי קשת, עמית הראל, תמיר צור, רובי בן-שמעון, נחום עושרי, ציקי ואריק זנתי
גיטרות סולו מזרחיות: משה בן משה ('בן-מוש'), אריק כהן
גיטרות (חשמלית ואקוסטית) אבי סינגולדה, אריק כהן, נחום עושרי
גיטרה בס: אבי יפרח, ג'קי אסולין, נחום עושרי
תופים: אשר פדי
בוזוקי: אריק כהן
כינור: ילמז טשצ'שמה, אלכס לפידוס, מקסים משעלי
דרבוקה וכלי הקשה: יוסי גנגינה, רוני דדון
קולות: מאיה אברהם, אודי דמארי
הוקלט באולפני "חי", אולפני "קורל", אולפני "קיסר"
טכנאי מיקס: יהודה תמיר, איציק תקומי
צילומי אלבום: אלוני מור - זום 99
הפקה: בייס רקורדס - אלי אמיר
אלבומים > נתי לוי וחברים שרים לרבנו

אלבום זה הוא אלבום מיוחד ומכיל שירים על רבי נחמן מברסלב וקברו באומן. האלבום הכיל 10 שירים, בהם שר לוי 3 שירים ושאר השירים בוצעו על ידי זמרים כמו: גד אלבז, מידד טסה, אמיר אליהו, אבי בן ישראל ואיציק קלה.
אלבומים > נוסע

האלבום מציין 25 שנה שנות קריירה של לוי. בין השירים באלבום חידוש לשירו של עוזי חיטמן את השיר "רציתי שתדע". לוי חידש גם את השיר "ללכת שבי אחריך" ושיתף פעולה עם עזרי קרואני ויקיר ונה. לפני צאת האלבום קדמו לו הלהיטים: "אישה של החיים", "כל מילה", "את ואני", "דוגרי", "פסגת החיים" ו"מזל טוב".
קרדיטים:
מפיק בפועל: נתי לוי
קלידים ופסנתר: ניר אדוש ריחני, ציקי זנתי, אריק זנתי, עמי היקרי, ישי דנוך, תמיר צור, דני טלבי, רמי רבה, יקיר ונה
גיטרות: אריק כהן, אסף בוכמן, אבי סינגולדה, יוני קיסר, שיקו פלדמן
גיטרה בס: אבי יפרח, ישי דנוך, רני מיטרני
תופים: אשר פדי, ברק בן-צור, יאיר חנניה
בוזוקי: אריק כהן
בגלמה: אריק כהן
כינור: רן כרמי ('רוניוס'), חן שנהר
קולות ליווי: הדר בן-ציון, צופית לוי, עופרי סאלם, עזרי קרוואני, לילו, נתי לוי, מאיה אברהם, זוהר בן-שיטרית
מיקסים: יהודה תמיר, זוהר זלץ, ברק חלה, אריק זנתי, ישראל ולדמן, תמיר צור
אולפני הקלטה: 'אדוש', 'אקו', 'זנתי', 'אשל', 'מיתר', Musical Minds Studio תמיר צור, 'יקיר ונה'
עריכה דיגיטלית: רון תיכון, טלי כץ, ברק חלה
צילומי אלבום: עדי חזון, אוריה בן-טובים
השיר "רציתי שתדע" - מתוך הפרויקט "עבודה עברית - שרים עוזי חיטמן"
עיבוד והפקה מוזיקלית: אבי גוטמן
הוקלט באולפני "בן-דויד" 2009
טכנאי הקלטה: אבי גוטמן
טכנאיי מיקס: אבי גוטמן, יהודה תמיר
טכנאי הקלטת שירה: נאור סינואני
מיני אלבומים > האורות באומן

האורות באומן הוא אלבומו ה-12 מיני אלבום אשר יצא לאור בשנת 2008.
האלבום מכיל 6 שירים העוסקים באמונה וקדושה.
אלבום זה מכיל שירים המופיעים גם באלבום "נתי לוי וחברים שרים לרבנו".
| מס' | שם | מילים | לחן | אורך השיר |
| --- | --- | --- | --- | --- |
| 1. | "האורות באומן" | נתי לוי | יווני עממי | 4:02 |
| 2. | "קרוב לאלוקים" | נתי לוי | נתי לוי | 4:39 |
| 3. | "קשה לי לוותר על אומן" | נתי לוי | יווני | 3:53 |
| 4. | "פושקינא" | נתי לוי | נתי לוי | 2:56 |
| 5. | "חשבון נפש" | מוטי דוד | מוטי דוד | 4:46 |
| 6. | "אש באמונה" | נתי לוי | נתי לוי | 3:53 |
המפגשים המשותפים במתמטיקה

המפגשים המשותפים במתמטיקה (באנגלית: The Joint Mathematics Meetings, בראשי תיבות: JMM) הם כנסים של מתמטיקאיים המתארחים מדי שנה בתחילת ינואר על ידי האגודה האמריקאית למתמטיקה (AMS) והאיגוד האמריקאי למתמטיקה (MAA). לעיתים קרובות, משתתפים גם כמה ארגוני מתמטיקה לאומיים אחרים. המפגש הוא הכינוס הגדול ביותר של מתמטיקאים בארצות הברית, והמפגש השנתי הגדול ביותר של מתמטיקאים בעולם. לדוגמה, יותר מ־6000 איש השתתפו ב־JMM 2017. מדי שנה מתקיימים כמה אלפי שיחות, פאנלים, מיני־קורסים ומפגשי כרזות.
הכנס השנתי מארח מרכז תעסוקתי (Employment Center) המהווה מוקד לתהליך הגיוס של מתמטיקאים אקדמיים, במיוחד עבור קולג'ים שבע האמנויות החופשיות. מעסיקים רבים מנהלים את פגישת הראיון המקדים שלהם בתקופת הכנס. לעיתים קרובות, ראיונות אלה מתקיימים מחוץ למתחם הכנס, כך שהמעסיקים עשויים שלא להופיע ברשימה הרשמית של מרכז התעסוקה.
הכנסים

להלן רשימת הכנסים:
2000, 22-19 בינואר, וושינגטון די. סי.
2001, 13-10 בינואר, ניו אורלינס, לואיזיאנה
2002, 9-6 בינואר, סן דייגו, קליפורניה
2003, 18-15 בינואר, בולטימור, מרילנד
2004, 10-7 בינואר, פיניקס, אריזונה
2005, 8-5 בינואר, אטלנטה, ג'ורג'יה
2006, 15-12 בינואר, סן אנטוניו, טקסס
2007, 8-5 בינואר, ניו אורלינס, לואיזיאנה
2008, 9-6 בינואר, סן דייגו, קליפורניה
2009, 8-5 בינואר, וושינגטון די. סי.
2010, 16-13 בינואר, סן פרנסיסקו, קליפורניה
2011, 9-6 בינואר, ניו אורלינס, לואיזיאנה
2012, 7-4 בינואר, בוסטון, מסצ'וסטס
2013, 12-9 בינואר, סן דייגו, קליפורניה
2014, 18-15 בינואר, בולטימור, מרילנד
2015, 13-10 בינואר, סן אנטוניו, טקסס
2016, 9-6 בינואר, סיאטל, וושינגטון
2017, 7-4 בינואר, אטלנטה, ג'ורג'יה
2018, 13-10 בינואר, סן דייגו, קליפורניה
2019, 19-16 בינואר, בולטימור, מרילנד
2020, 18-15 בינואר, דנוור, קולורדו
2021, 9-6 בינואר, וירטואלי
2022, 8-5 בינואר, סיאטל, וושינגטון
2023, 7-4 בינואר, בוסטון, מסצ'וסטס
הערות שוליים

↑  "Joint Mathematics Meetings". Mathematical Association of America. MAA. Retrieved 1 June 2017.
↑  "Previous AMS National Meetings". American Mathematical Society. American Mathematical Society. Jan 9, 2016. Retrieved Jan 11, 2016.
↑  2000 JMM
↑  2001 JMM
↑  2002 JMM
↑  2003 JMM
↑  2004 JMM
↑  2005 JMM
↑  2006 JMM
↑  2007 JMM
↑  2008 JMM
↑  2009 JMM
↑  2010 JMM
↑  2011 JMM
↑  2012 JMM
↑  2013 JMM
↑  2014 JMM
↑  2015 JMM
↑  2016 JMM
↑  2017 JMM
↑  2018 JMM
↑  2019 JMM
↑  2020 JMM
הוצ'קיס M201

| --- | --- |

Hotchkiss M201
 מאפיינים כלליים
 נקרא גם:  ”La Jeep"  Hotchkiss JH-101 (דגם לשימוש אזרחי)  Hotchkiss JH-102 (דגם לשימוש אזרחי)
 יצרן:  Hotchkiss (אנ')
 שנות ייצור:  1955 – 1966
 יחידות שיוצרו:  27,616
 הרכבה:  צרפת צרפת
 מודל אחריו:  פיג'ו P4
 סיווג:  רכב שטח
 מרכב:  מנוע קדמי, הנעה כפולה 4x4
 אורך:  3,370 מ"מ
 רוחב:  1,480 מ"מ
 גובה:  1,300 מ"מ
 משקל:  1,031-1,095 ק"ג (ריק)  1,880 ק"ג כולל כושר העמסה מקסימלי
 בסיס גלגלים:  2,030 מ"מ
 מפרט טכני
 מנוע:  4 צילינדרים, 2,199 סמ"ק המפיק 60 כ"ס
 הילוכים:  תמסורת ידנית 3 מהירויות + מפחית 2 הילוכים
 מהירות מרבית:  105 קמ"ש
 צריכת דלק:  14 ליטר ל-100 ק"מ
הוצ'קיס M201 (בצרפתית: Hotchkiss M201, קרוי גם: ”La Jeep) הוא רכב שטח 4x4 מתוצרת יצרנית הרכב הצרפתית Hotchkiss (אנ') אשר יוצר בין השנים 1955–1966 בצרפת.
דגמי "הוצ'קיס M201" יוצרו לשימוש אזרחי ולשימוש צבאי עבור צבא צרפת.
"הוצ'קיס M201"

יוצרו 27,614 יחידות
מנוע קדמי
מנוע בנזין
סוג הנעה: הנעה כפולה 4x4
מספר נוסעים: נהג + 3
עיצוב אופייני: מושבי מתכת תלויים מלפנים, מגן רוח קדמי מתקפל
קיבולת מכל דלק - 56.78 ליטר
טווח נסיעה: כ-550 ק"מ
בלמים: 4 בלמי תוף (בלם תוף מורכב מתוף מתכתי הצמוד לסרן, ובתוכו סנדלי בילום הנעים בעת הבלימה לעבר היקף התוף מצדו הפנימי ומתחככים בו)
יכולת הרכב לטפס בשיפוע - 66%
זווית שיפוע מקדימה - 45°
זווית שיפוע מאחור - 35°
יכולת צליחה - גובה 53 ס"מ
דגמים

"Hotchkiss JH-101" - דגם לשימוש אזרחי, יוצר בין השנים 1954–1960
"Hotchkiss JH-102" - דגם לשימוש אזרחי, יוצר לאחר שנת 1960
תמונות

"הוצ'קיס M201"
"הוצ'קיס M201" - מבט לתא הנהג
"הוצ'קיס M201" - מבט לתא הנהג ולוח מחוונים
"הוצ'קיס M201"
"הוצ'קיס M201"
"הוצ'קיס M201"
"הוצ'קיס M201"
"הוצ'קיס M201"
"הוצ'קיס M201" - מבט למנוע
"הוצ'קיס M201" - כבאית
"הוצ'קיס M201" - כבאית
"הוצ'קיס M201" - כבאית
"הוצ'קיס M201" - כבאית, מבט לתא הנהג
ראו גם

הוצ'קיס ארטואה
הוצ'קיס גרגואר
פיג'ו P4
ג'יפ ויליס
הערות שוליים

↑  Automobilia". Toutes les voitures françaises 1962 (salon Paris oct 1961). Paris: Histoire & collections. Nr. 19: Page 35. 1200.
↑  ג'יפים בצרפת / ראו : "M201", "JH-101", "JH-102" cj3b.info/World/France
↑  Pat Ware, The illustrated guide to militairy vehicles, uitgever: Hermes House, p. 124
↑  Classic Military Vehicle, The French Connection ?, artikel over de Hotchkiss M201, December 2012, p. 17-20
↑  "הוצ'קיס M201" forum.warthunder.com/index
הדמיה ממוחשבת

הדמיה רפואית לצורך הבנת המקרה על ידי המחשת האזור או הפעולה הרפואית הנדרשת
הדמיה ממוחשבת (באנגלית: Visualization (graphics), או visualisation) היא יצירת תמונה או דגם תלת־ממדי של אובייקט באמצעות מחשבים.

תחום ההדמיות התפתח מאוד בעת האחרונה, בעיקר בשל פיתוח תוכנות ייעודיות ומנועי רינדור חדשים.
הדמיה אדריכלית שמדגימה מבנה בלילה
להדמיה ממוחשבת שימושים בתחומים שונים, למשל:
הדמיה רפואית - בדיקה לא פולשנית המציגה באופן גרפי חלקים פנימיים של גוף האדם. בהדמיה תלת־ממדית בגוף האדם אפשר למצוא שימוש במכשירי צילום רנטגן, רדיוגרפיה, בדיקת אולטרה סאונד, PET, טומוגרפיה ממוחשבת, הדמיית תהודה מגנטית ועוד.
הדמיה תעשייתית - בדיקות הדמיה בתעשייה, סריקת מסמכים ותמונות.
הדמיה אדריכלית - זוהי הדמיה שנעשית בעיקר למבנים כדי לקבל התרשמות חיצונית או פנימית לגבי הבנייה של המבנה עוד בטרם התחילה הבנייה. הדמיות אדריכליות נחוצות בעיקר לאדריכלים אך גם ליזמים כדי להראות אותם ללקוחות למטרות מכירה. הדמיות אדריכלית לא תמיד ישקפו את המציאות בשטח, שכן בין אם היא לצורך מכירה ובין אם לצורך התרשמות כללית, עם זאת ייתכנו שינויים ולפעמים אף משמעותיים בין ההדמיה לבין המבנה הכללי בפועל.
ניצול ממוצע יחסי של IPv4
בשנת 2022 הצליחו צוות חוקרים ליצור הדמיה מוצלחת של חור תולעת הניתן לתיאור בעזרת מחשב קוונטי.
הערות שוליים

↑  נועם חי, ‏הדמייה ראשונה של חור תולעת במחשב קוונטי, באתר "הידען", 3 בדצמבר 2022
| --- | --- |
בקרת זהויות :  NLI: 987007543712405171  GND: 4188417-6  LCCN: sh85143939  NDL: 01213306  NKC: ph127121 
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
ה'תרט"ז

ה'תרט"ז (5,616) ובקיצור תרט"ז – היא שנה עברית  אשר החלה ביום א' בתשרי, אור ל-13 בספטמבר 1855, והסתיימה ביום כ"ט באלול, 29 בספטמבר 1856.
המולד של תשרי חל ביום שלישי, 22 שעות ו-28 חלקים. לפיכך זו שנה מסוג החא. היא מעוברת, ואורכה 383 ימים.
זו שנה שנייה לשמיטה, ושנת 11 במחזור העיבור ה-296. תקופת ניסן שבשנה זו היא תחילת שנת 16 (סימנה יויאז) במחזור השמש ה-201.
שנה זו היא שנת 1,787 לחורבן הבית, ושנת 2,167 לשטרות.
נולדו

כ"ז בתשרי - דוד וולפסון, פעיל ציוני ונשיאה השני של ההסתדרות הציונית העולמית (נפטר ה'תרע"ד)
א' באייר - זיגמונד פרויד, חוקר ונוירולוג אוסטרי יהודי מייסד הפסיכואנליזה (נפטר ה'ת"ש)
ז' באייר - הרב יעקב מאיר - הראשון לציון והרב הראשי הספרדי הראשון של ארץ ישראל
ו' בסיוון - אהרן דוד גורדון, חלוץ, הוגה דעות ומורה דרך לתנועת הפועלים בישראל
נפטרו

ט"ו בחשוון – רבי יוסף משה השיל, בנו של רבי אברהם יהושע השל מאפטא, אדמו"ר משושלת אפטא במז'יבוז'.
ה' בכסלו – רבי דוד לוריא (רד"ל), רב ליטאי, נודע בעיקר בשל פרשנותו למדרשים, ובפרט לפרקי דרבי אליעזר. (נולד בה'תקנ"ח)
י"ז בשבט – רבי יחזקאל מקוזמיר, האדמו"ר המייסד של חסידות קוזמיר, וסבו של רבי ישראל ממודז'יץ. (נולד בה'תקל"ב)
י' באייר – רבי מיכאל יעקב ישראל, רבה הראשי של יהדות רודוס, ובסוף ימיו אב בית דין בירושלים.
כ"ו בסיוון – רבי יחיאל מיכל אוירבך, האדמו"ר מאניפולי, ונכדו של רבי זושא מאניפולי.
י"ח בתמוז – רבי משה דוד אשכנזי, רב הונגרי, ובסוף ימיו רב הקהילה האשכנזית בצפת. (נולד בה'תקל"ד)
לוח שנה > מאפייני לוח השנה

שנה מסוג החא, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר ב' חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ב' ועד יום ראשון ט"ז באדר ב' - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
הארמייה ה-14 (האימפריה הגרמנית)

| --- | --- |

סמל המטה הכללי הגרמני
 פרטים
 מדינה:  האימפריה הגרמנית האימפריה הגרמנית
 שיוך:   צבא הקיסרות הגרמנית
 סוג:  ארמייה
 אירועים ותאריכים
 תקופת הפעילות:  9 בספטמבר 1917 – 22 בינואר 1918 (136 ימים)
 מלחמות:  מלחמת העולם הראשונה
 פיקוד
 מפקדים:  אוטו פון בלוב
הארמייה ה-14 הייתה ארמייה גרמנית שפעלה במלחמת העולם הראשונה בחזית האיטלקית.
היסטוריה

| --- | --- |
 :  ראו גם – קרב קפורטו
לאחר הקרב האחד עשר על האיזונצו, הכוחות האוסטרו-הונגרים שהיו מותשים ולא יכלו לעמוד בפני מתקפה נוספת, פנו לגרמנים לעזרה. הגרמנים שחששו מקריסה בחזית האיטלקית, שלחו 7 דיוויזיות, 540 תותחים, 216 מרגמות, ו-100 מטוסים שנלקחו מהחזית המזרחית. על מנת לשלוט בכוחות הקימו הגרמנים את הארמייה ה-14, ותגברו אותה בכוחות אוסטרו-הונגרים, ולמפקדה מונה גנרל אוטו פון בלוב.
הארמייה השתתפה בקרב קפורטו ונחלה הצלחה גדולה, אולם לאחר מכן שוב התייצבה החזית ונהייתה מלחמת חפירות. בעקבות כך החליט הפיקוד הגרמני להעביר את הכוחות לחזית המערבית לצורך הכרעה שם, והקים על בסיס הארמייה את הארמייה ה-17. הכוחות הגרמניים שנותרו בחזית האיטלקית, היו תחת פיקוד הקורפוס ה-51 עד לפירוקו בפברואר 1918.
סדר הכוחות > 24 באוקטובר 1917

בקרב קפורטו ב-24 באוקטובר 1917, כללה הארמייה את היחידות הבאות:
ראו גם

החזית האיטלקית במלחמת העולם הראשונה
הערות שוליים

↑  היחידות המופיעות הם גרמניות, אלא אם כן צוין אחרת
↑  יחידה בעוצמה של דיוויזיה
| האימפריה הגרמנית ארמיות הצבא הגרמני במלחמת העולם הראשונה  |
| --- | --- | --- |
| ארמיות | הארמייה הראשונה • הארמייה השנייה • הארמייה השלישית • הארמייה הרביעית • הארמייה החמישית • הארמייה השישית • הארמייה השביעית • הארמייה השמינית • הארמייה התשיעית • הארמייה העשירית • הארמייה ה-11 • הארמייה ה-12 • הארמייה ה-14 • הארמייה ה-17 • הארמייה ה-18 • הארמייה ה-19 • ארמיית הבוג • ארמיית הניימן • ארמיית הצפון • ארמיית הדרום • מפקדת הגנת החופים |  |
| פלגות ארמייה | פלגת הארמייה A - פלקנהאוזן • פלגת הארמייה B - גדה • פלגת הארמייה C - שטרנץ • פלגת הארמייה D - שולץ • פלגת הארמייה גרונאו • פלגת הארמייה לאוונשטיין • פלגת הארמייה ווירש |  |
| --- | --- |
בקרת זהויות :  GND: 1031896384 
קרב קפורטו אוקטובר - נובמבר 1917
היא (סרט, 2016)

| --- | --- |

 מבוסס על:  "Oh…" 
 בימוי:  פול ורהובן 
 הופק בידי:  סעיד בן סעיד, Michel Merkt 
 תסריט:  דייוויד בירקה 
 עריכה:  Job ter Burg 
 שחקנים ראשיים:  איזבל הופר Arthur Mazet אליס איסאז Judith Magre סטפן באק Éric Savin Anne Loiret Marie Berto Caroline Breton Raphaël Lenglet לוקאס פריסור Virginie Efira אן קונסיגני Vimala Pons כריסטיאן ברקל ז'ונאס בלוקה לורן לאפיט Charles Berling ז'ון דושה 
 מוזיקה:  אן דאדלי 
 צילום:  סטפן פונטיין 
 מדינה:  צרפת, גרמניה, בלגיה 
 חברה מפיצה:  Lucky Red Distribuzione 
 שיטת הפצה:  וידאו על פי דרישה 
 הקרנת בכורה:  21 במאי 2016 
 משך הקרנה:  130 דק' 
 שפת הסרט:  צרפתית 
 סוגה:  מותחן פסיכולוגי, סרט אונס ונקמה 
 הכנסות באתר מוג'ו:   elle
 www.ellemovie.com
 דף הסרט ב־IMDb
 
היא (בצרפתית: Elle) הוא מותחן פסיכולוגי צרפתי-גרמני משנת 2016 בבימויו של פול ורהובן והתסריטאי דייוויד בירק, המבוסס על הרומן "הו..." מאת פיליפ דג'יאן.
הסרט עוסק במישל (איזבל הופר), גרושה ובעלים של חברת היי-טק מצליחה המנהלת חיי אהבה סוערים. לאחר שהיא נאנסת בביתה המפואר, משתנים חייה, בייחוד לאור החלטתה שלא לדווח על כך בשל ניסיון העבר שלה במשטרה.
"הו..." הרומן של דג'יאן פורסם ב-2012 וקיבל את פרס Prix Interallié (פרס לאומי לספרות).
הסרט הוא הסרט הראשון של ורהובן מאז הספר השחור מ-2006, והראשון שלו בשפה הצרפתית. הקרנת הבכורה התקיימה בתחרות על דקל הזהב בפסטיבל קאן 2016, שם זכה לשבחי המבקרים.
עלילה

לאחר שמישל לבלאן נאנסת בביתה על ידי תוקף במסכת סקי, היא מנקה את הבלגן בביתה ומחדשת את חייה. היא עומדת בראש חברת משחקי וידאו מצליחה, בה העובדים הגברים שלה שונאים אותה או מאוהבים בה לסירוגין. היא מנהלת רומן עם רוברט, בעלה של חברתה ושותפתה לעסקים אנה, ומפלרטטת עם שכנה הנשוי פטריק. מישל מרגישה מנותקת מבנה וינסנט, שנכנע לחברתו המתעללת וההריונית ג'וזי. יש לה מערכת יחסים שנויה במחלוקת עם אמה, אירן, עליה היא מתרעמת על הנרקיסיזם שלה ומעורבותה עם גברים צעירים יותר. יתר על כן, היא בתו של רוצח המונים ידוע לשמצה, שדיון השחרור שלו מתקרב. רדופה על ידי מעשיו של אביה, מישל נזהרת מאכיפת החוק ואינה מדווחת למשטרה על אונסה.
מישל הופכת לחשדנית יותר ויותר כלפי הגברים בחייה. היא מקבלת הודעות טקסט מטרידות מהתוקף במספר חסום, המעידות על כך שהוא עוקב אחריה. בתחילה היא חושדת בקורט, עובד ממורמר במיוחד, כאשר אנימציה של CGI של מפלצת שאנסה אותה נשלחת למייל לכל מי שבחברה. היא מרססת פלפל לגבר שאורב מחוץ לביתה, רק כדי לגלות שזה בעלה לשעבר ריצ'רד, שבא לבדוק את שלומה. מאוחר יותר היא מגלה שעובד אחר, שהתאהב בה, יצר את האנימציה אך לא הוא זה שאנס אותה.
בערב חג המולד, אירן (אמה של מישל) סובלת משבץ מוחי ומתחננת לבתה ללכת לראות את אביה לפני שתמות בבית החולים. מישל מותקפת מאוחר יותר בביתה על ידי התוקף ולאחר שדקרה את ידו וחשפה אותו, נודע לה שהוא פטריק (שכנה הנשוי). למרות שכעת היא יודעת את זהותו ומבינה שהוא מסוגל להיכנס לביתה למרות החלפת המנעולים שלה, היא עדיין לא מתקשרת למשטרה ולא נוקטת באמצעים כדי להגביר את אבטחת הבית שלה.
מישל מחליטה לבקר את אביה לאחר שבקשת השחרור שלו נדחתה, רק כדי לגלות שהוא תלה את עצמו שעות לפני שהיא מגיעה. בדרך הביתה מהכלא היא נקלעת לתאונת דרכים באזור מבודד. במקום להזעיק אמבולנס, היא תחילה מנסה להתקשר לחבריה, ואז מחליטה להתקשר לפטריק. לאחר שהוא מחלץ אותה מהמכונית וחובש אותה, מישל מדברת איתו על מערכת יחסים מינית מסוכנת. היא מדברת איתו על תרחיש אונס חי ושניהם הולכים על קו עדין שבו פטריק צריך להרגיש כאילו הוא אנס את מישל, למרות שהיא מסכימה למשחק התפקידים.
מישל מתאכזבת יותר ויותר מחייה לקראת מסיבת ההשקה של משחק הווידאו החדש של החברה שלה. היא מתוודה בפני אנה שניהלה רומן עם רוברט. בזמן שפטריק מסיע אותה הביתה, מישל טוענת שהיא כבר לא בהכחשה לגבי מערכת היחסים הלא בריאה שלהם וטוענת שהיא מתכוונת להתקשר למשטרה. היא לוקחת את הזמן בהליכה מול המכונית החונה שלו לאחר היציאה, ואז מקפידה להשאיר את השער שלה לא נעול. פטריק נכנס ותוקף אותה במפגש מעורפל שמטשטש את הגבול בין אונס להסכמה, אבל וינסנט, שכבר היה בבית, מתגנב מאחורי פטריק ומרביץ לו בחלק האחורי של הגולגולת ופטריק מת.
מישל מדברת בקצרה עם אשתו של פטריק רבקה כשהיא עוזבת את השכונה. רבקה שלווה ומביעה הכרת תודה למישל על כך שהיא הייתה מסוגלת "לספק באופן זמני את צרכיו של פטריק" רומזת שהיא הייתה מודעת ברמה מסוימת לכך שהשניים היו מעורבים מינית וכי לפטריק היו נטיות שהיא לא יכולה לספק. וינסנט כעת אסרטיבי יותר ביחסיו ובקריירה שלו, בעוד שמישל משלימה עם ג'וזי וגם עם אנה.
שחקנים

איזבל הופר בתפקיד מישל לבלאן
לורן לאפיט בתור פטריק, השכן של מישל
אן קונסיני בתור אנה
צ'ארלס ברלינג בתפקיד ריצ'רד קאסמאיו
וירג'יני אפירה בתור רבקה, אשתו של פטריק
ג'ודית מגר בתפקיד אירן לבלאן, אמה של מישל
כריסטיאן ברקל בתור רוברט
ג'ונאס בלוקט בתור וינסנט, בנה של מישל
אליס איזאז בתור ג'וזי
Vimala Pons בתור הלנה
רפאל לאנגלט בתור ראלף
ארתור מאזט בתור קווין, העובד של מישל
לוקאס פריסור בתור קורט, העובד של מישל